lungetransplantation
Lungetransplantation, operativt indgreb, hvorved en eller begge lunger overføres fra en hjernedød donor til en patient med en lungesygdom i slutstadiet. Hvis lungesygdommen har forårsaget svær hjertesygdom, foretages hjerte-lunge-transplantation. Efter operationen anvendes behandling med immunundertrykkende lægemidler som ved hjertetransplantation. 
I Danmark udføres ca. 30 lungetransplantationer årlig (2012). Ca. 70% er i live efter fem år, ca. 50% lever mere end 10 år efter operationen. Se også transplantation.